*დანართი №2*

საქართველო I2Q - ინოვაცია, ინკლუზიურობა და ხარისხი

კონკურენტული ინოვაციის ფონდი (CIF)

შეფასების კრიტერიუმები და სახელმძღვანელო შემფასებლებისთვის

სარჩევი

[შეფასების პროცედურის მიმოხილვა 3](#_Toc104989987)

[ნაწილი 1: აპლიკანტის შესაბამისობის შემოწმება 5](#_Toc104989988)

[ნაწილი 2: შეფასების კრიტერიუმი და ინსტრუქცია შემფასებლებისთვის 7](#_Toc104989989)

[შეფასების კრიტერიუმები 7](#_Toc104989990)

[ინტერესთა კონფლიქტი 9](#_Toc104989991)

[კონფიდენციალურობა 9](#_Toc104989992)

[ინსტრუქცია შემფასებლებისათვის 10](#_Toc104989993)

[კრიტერიუმი 1: განაცხადის ხარისხი და შესაბამისობა, ინოვაციურ ასპექტებზე აქცენტირებით 10](#_Toc104989994)

[კრიტერიუმი 2: პარტნიორობის ხარისხი 10](#_Toc104989995)

[კრიტერიუმი 3: გუნდის შემადგენლობა და ბიუჯეტი 10](#_Toc104989996)

[კრიტერიუმი 4: განხორციელების გეგმა და მდგრადობა 11](#_Toc104989997)

[კონფიდენციალურობის შეთანხმება 14](#_Toc104989998)

# შეფასების პროცედურის მიმოხილვა

საგრანტო განაცხადის შეფასების პროცესი **ორ ეტაპიანია**:

**1. პროექტის შესაბამისობისა და სისრულის შეფასება - პირველი ეტაპი**

კონკურენტული ინოვაციის ფონდის (CIF) ადმინისტრირების ერთეული პასუხისმგებელია საგრანტო განაცხადის შესაბამისობისა და სისრულის შეფასებაზე. შესაბამისობისა და სისრულის შემოწმება ხორციელდება სათანადო კითხვარის მეშვეობით (იხ. წინამდებარე დოკუმენტის პირველი ნაწილი: აპლიკანტის შესაბამისობის შემოწმება). შესაბამისობისა და სისრულის შემოწმება უნდა ჩატარდეს საგრანტო განაცხადების მიღების ვადის გასვლიდან 2 კვირის განმავლობაში.

იმ შემთხვევაში, თუ აპლიკანტს მოეთხოვება დამატებითი ინფორმაციის წარმოდგენა, მან ეს ინფორმაცია უნდა წარადგინოს მოთხოვნიდან 3 სამუშაო დღის ვადაში. CIF-ის ადმინისტრირების ერთეული დამატებით წარმოდგენილ ინფორმაციას ამოწმებს ინფორმაციიის მიღებიდან 2 სამუშაო დღის ვადაში.

მხოლოდ სრულად შევსებული, ხელმოწერილი და ელექტრონულად წარმოდგენილი საგრანტო განაცხადი უნდა იქნას დაშვებული შეფასების შემდგომ ეტაპზე. იმ შემთხვევაში, თუ აპლიკანტს არ ექნება წარმოდგენილი ყველა საჭირო და სრული ინფორმაცია, პროექტის შესაბამისობის დადგენის მიზნებისთვის, საამისოდ განსაზღვრული დროის განმავლობაში, მის მიერ წარმოდგენილი საგრანტო განაცხადი არ იქნება დაშვებული შეფასების შემდგომ ეტაპზე და აპლიკანტი გამოეთიშება საგრანტო კონკურსს.

შესაბამისობისა და სისრულის შემოწმებისათვის გათვალისწინებული 2 კვირიანი ვადის გასვლის შემდეგ, CIF-ის ადმინისტრირების ერთეული ყველა აპლიკანტს გაუგზავნის შეტყობინებას შეფასების პირველი ეტაპის შედეგების შესახებ, ელექტრონული ფოსტის საშუალებით. აპლიკანტებს, რომლებიც არ დაეთანხმებიან პირველი ეტაპის შეფასების შედეგებს, შეუძლიათ ისარგებლონ გასაჩივრების პროცედურებით CIF-ის სამოქმედო სახელმძღვანელოს მიხედვით.

**2. განაცხადის განხილვა და შერჩევა**

შერჩევის პირველი ეტაპის წარმატებით გავლის შემდგომ, საგრანტო განაცხადები მეორე ეტაპზე მოწმდება შემფასებლების მიერ. თითოეული განაცხადი შეფასებული იქნება 2 შემფასებლის მიერ, რომელთაგან ერთი უნდა იყოს საერთაშორისო შემფასებელი. შეფასებისას გამოიყენება ქვემოთ მოცემული კრიტერიუმები (იხ. წინამდებარე დოკუმენტის მე-2 ნაწილი: შეფასების კრიტერიუმები და ინსტრუქცია შემფასებლებისთვის).

შემფასებელთა ქულებს შორის არსებითი განსხვავების შემთხვევაში (იგულისხმება შემთხვევა, როდესაც ქულებს შორის სხვაობაა მინ. 4 ქულა, ან როდესაც ერთი შემფასებლის მიერ საგრანტო განაცხადი შეფასებულია 14 ქულაზე მეტით, ხოლო მეორე შემფასებლის მიერ - 14 ან ნაკლები ქულით), პროექტის შერჩევის მეორე ეტაპზე განაცხადების შეფასების მიზნით შერჩეული საკონსულტაციო კომპანია (შემდგომში - საკონსულტაციო კომპანია) ვალდებულია შეფასებაში ჩართოს მე-3 შემფასებელი.

CIF-ის ადმინისტრირების ერთეული ელექტრონული ფოსტის მეშვეობით საკონსულტაციო კომპანიას უგზავნის საგრანტო განაცხადებს, პროექტის შერჩევის მეორე ეტაპზე განაცხადების შეფასების მიზნით.

საკონსულტაციო კომპანია ვალდებულია, დაადასტუროს ელექტრონული ფოსტით საგრანტო განაცხადების მიღებიდან 5 დღის განმავლობაში, რომ ჩაიბარა სათანადო დოკუმენტაცია. იმ შემთხვევაში, თუ გამოიკვეთება ინტერესთა კონფლიქტი, საკონსულტაციო კომპანია ჩაანაცვლებს შემფასებელს/შემფასებლებს. ჩანაცვლება შეიძლება მოხდეს იმ დრომდე, სანამ არ იქნება შერჩეული დასაშვები კანდიდატი (შემფასებელი, რომელსაც არ ექნება ინტერესთა კონფლიქტი).

საგრანტო განაცხადების მიღების დღიდან, საკონსულტაციო კომპანიას აქვს ხუთკვირიანი ვადა სათანადო შეფასების განსახორციელებლად. დროის აღნიშნული მონაკვეთი შესაძლოა გაგრძელდეს საქართველოს განათლებისა და მეცნიერების სამინისტროს (შემდგომ - სამინისტრო) მიერ, გრანტების გამცემ კომისიასთან კონსულტაციების საფუძველზე, იმგვარი გარემოებების გათვალისწინებით, როგორიცაა მიღებული საგრანტო განაცხადების რაოდენობა, შემფასებელთა კორპუსის მოცულობა და ასევე, ინტერესთა კონფლიქტის შემთხვევები, რა დროსაც საჭირო გახდა განაცხადების სხვა შემფასებლებისათვის გადაცემა.

საგრანტო განაცხადების შეფასების შედეგებს შემფასებლები წარმოადგენენ ქვემოთ მოცემული ნიმუშის მიხედვით - წინამდებარე დოკუმენტის მე-2 ნაწილი: შეფასების კრიტერიუმები და ინსტრუქცია შემფასებლებისთვის.

თითოეული აპლიკანტი, უკუკავშირის სახით, მიიღებს მათი პროექტის შეფასებისას მინიჭებულ ქულას, მათ სარეიტინგო ნომერს რანჟირების ერთიანი სიიდან და შემფასებლების მიერ გაკეთებულ კომენტარებს მათი საგრანტო განაცხადის არსებითად ძლიერი და სუსტი მხარეების შესახებ.

# 

# ნაწილი 1: აპლიკანტის შესაბამისობის შემოწმება

იმ შემთხვევაში, თუ პასუხი რომელიმე კითხვაზე არის **უარყოფითი,** მაშინ განაცხადი ეგზავნება CIF-ის ადმინისტრირების ერთეულის ხელმძღვანელს, რომელიც იღებს გადაწყვეტილებას დამატებითი ინფორმაციის მოთხოვნის შესახებ.

1. **სრულად შევსებულია თუ არა აპლიკანტის მიერ წარმოდგენილი საგრანტო განაცხადის ფორმა?**

🞏 დიახ:

🞏 არა:

1. **წარადგინა თუ არა აპლიკანტმა სტრატეგიული განვითარების გეგმის ასლი სააპლიკაციო განაცხადთან ერთად?**

🞏 დიახ:

🞏 არა:

1. **არის თუ არა სააპლიკაციო განაცხადი აგებული ერთი ან რამდენიმე საგანმანათლებლო პროგრამის ირგვლივ?**

🞏 დიახ:

🞏 არა:

*თუ პასუხი დადებითია, ასევე დემონსტირებულია თუ არა აღნიშნული პროგრამებისათვის სსიპ - განათლების ხარისხის განვითარების ეროვნული ცენტრის (შემდგომ - ცენტრი) მიერ გაცემული აკრედიტაცია?*

🞏 დიახ: გადაწყვეტილება სრული ან პირობითი აკრედიტაციის შესახებ ხელმისაწვდომია ცენტრის ვებგვერდზე.

🞏 არა:

1. **პროექტის პარტნიორები**

ა. ადგილობრივი უმაღლესი საგანმანათლებლო დაწესებულებები

თითოეული ადგილობრივი უმაღლესი საგანმანათლებლო დაწესებულების შესამოწმებლად გამოიყენება შემდეგი შეკითხვა:

**აქვს თუ არა უმაღლეს საგანმანათლებლო დაწესებულებას ცენტრის მიერ მინიჭებული ავტორიზაცია?**

🞏 დიახ:

🞏 არა:

ბ. უცხოური უმაღლესი საგანმანათლებლო დაწესებულებები

თითოეული უცხო ქვეყნის უმაღლესი საგანმანათლებლო დაწესებულების შესაბამისობისთვის გამოიყენება შემდეგი შეკითხვა:

**აქვს თუ არა პარტნიორ უცხოურ უმაღლეს საგანმანათლებლო დაწესებულებას დემონსტრირებული შესაბამისი ქვეყნის უფლაბამოსილი ორგანოს მიერ მინიჭებული აკრედიტაცია/ავტორიზაცია (წარმოდგენილი დოკუმენტი ან ელექტრონული მისამართი)?**

🞏 დიახ. წარმოდგენილია ელ. მისამართი, რომელზეც ხელმისაწვდომია ავტორიზაციის შესახებ ინფორმაცია და ეს ინფორმაცია მისაღებია

🞏 დიახ. წარმოდგენილია ავტორიზაციის დამადასტურებელი დოკუმენტაცია და ეს დოკუმენტი მისაღებია

🞏 არა. არ არის წარმოდგენილი რაიმე ინფორმაცია, რაც დაადასტურებდა დაწესებულების სტატუსს ან/და მოწოდებული ინფორმაცია არ არის მისაღები.

გ. პარტნიორები, რომლებიც არ არიან უმაღლესი საგანმანათლებლო დაწესებულებები (ნებისმიერი სხვა პარტნიორი)

პროექტში ჩართული თითოეული პარტნიორისთვის აუცილებელია შემოწმდეს:

**წარმოდგენილია თუ არა პარტნიორის იურიდიული სტატუსის დამადასტურებელი დოკუმენტი?**

🞏 დიახ. წარდგენილია სარეგისტრაციო დოკუმენტაცია და ის მისაღებია

🞏 დიახ. წარმოდგენილია ელ. მისამართი, რომელზეც ხელმისაწვდომია სარეგისტრაციო დოკუმენტი და ეს ინფორმაცია მისაღებია

🞏 არა. არ არის წარმოდგენილი რაიმე ინფორმაცია, რაც დაადასტურებდა პარტნიორის იურიდიულ სტატუსს ან/და მოწოდებული ინფორმაცია არ არის მისაღები.

1. **წარმოადგინა თუ არა აპლიკანტმა შემდეგი დოკუმენტაციის ასლი:**

* საგრანტო განაცხადი
* ბიუჯეტი (ექსელის ფორმით)
* პროექტის გუნდის ძირითადი წევრების რეზიუმეები (CV)
* სამოქმედო გეგმა (ექსელის ფორმატში)
* პროექტის შედეგებისა და მონიტორინგის გეგმა
* საზოგადოების ჩართულობის გეგმა
* ყველა პარტიორთან გაფორმებული ურთიერთთანამშრომლობის მემორნდუმები
* კონსორციუმის შეთანხმება (თუ საგრანტო პროექტი წარმოდგენილია კონსორციუმის მიერ)
* ყველა პარტნიორის მიერ ხელმოწერილი ინფორმაციის გაუმჟღავნებლობის და ინტერესთა კონფლიქტის თავიდან არიდების განაცხადი – აპლიკანტებისთვის

🞏 დიახ:

🞏 არა:

1. **არის თუ არა განაცხადი ხელმოწერილი უმაღლესი საგანმანათლებლო დაწესებულების რექტორის/ან სათანადოდ უფლებამოსილი პირის მიერ?**

🞏 დიახ:

🞏 არა:

1. **არის თუ არა კონსორციუმის შეთანხმება ყველა პარტნიორის მიერ ხელმოწერილი?**

🞏 დიახ:

🞏 არა:

# ნაწილი 2: შეფასების კრიტერიუმი და ინსტრუქცია შემფასებლებისთვის

## შეფასების კრიტერიუმები

განაცხადები შეფასებული იქნება 4 ძირითად კრიტერიუმზე დაყრდნობით:

1. განაცხადის ხარისხი და შესაბამისობა, ინოვაციურ ასპექტებზე აქცენტირებით;
2. პარტნიორობის ხარისხი;
3. გუნდის შემადგენლობა და ბიუჯეტი;
4. განხორციელების გეგმა და მდგრადობა.

შეფასების მიზნებისათვის ძირითადი კრიტერიუმები იყოფა ქვე-კრიტერიუმებად შემდეგი სახით:

კრიტერიუმი 1: განაცხადის ხარისხი და შესაბამისობა, ინოვაციურ ასპექტებზე აქცენტირებით - უნდა შეფასდეს შემდეგი ქვე-კრიტერიუმების გამოყენებით:

1.1 პროექტის ხარისხი

1.2 პროექტის სტრატეგიული დასაბუთება

კრიტერიუმი 2: პარტნიორობის ხარისხი - უნდა შეფასდეს შემდეგი ქვე-კრიტერიუმების გამოყენებით:

2.1 პარტნიორობის ჩამოსაყალიბებლად გამოყენებული მიდგომა და მიზნები

2.2 პარტნიორობის/კონსორციუმის ხარისხი

კრიტერიუმი 3: გუნდის შემადგენლობა და ბიუჯეტი - უნდა შეფასდეს შემდეგი ქვე-კრიტერიუმების გამოყენებით:

3.1 გუნდის შემადგენლობა

3.2 ბიუჯეტი

კრიტერიუმი 4: განხორციელების გეგმა და მდგრადობა - უნდა შეფასდეს შემდეგი ქვე-კრიტერიუმების გამოყენებით:

4.1 განხორციელების გეგმა

4.2 მდგრადობა

ყველა საგრანტო განაცხადი, შემფასებლების მიერ, უნდა შეფასდეს ზემოაღნიშნული 4 კრიტერიუმის მიხედვით, „შესანიშნავიდან“ – „წარუმატებლის“ ჩათვლით. აღნიშნული შეფასებები ავტომატურად აისახება სათანადო ქულებში, ისე, როგორც ეს ქვემოთ არის მოცემული:

0 - განაცხადი არ აკმაყოფილებს შეფასების კრიტერიუმს და ვერ იქნება შეფასებული გამორჩენილი ან არასაკმარისი ინფორმაციის გამო.

1 - სუსტი. კრიტერიუმი არასათანადოდ არის შესრულებული ან დაფიქსირდა არსებითი სისუსტეები.

2 - საშუალო. განაცხადი ზოგადად აკმაყოფილებს კრიტერიუმს, თუმცა იკვეთება მნიშვნელოვანი სისუსტეები.

3 - კარგი. განაცხადი აკმაყოფილებს შეფასების კრიტერიუმს, მაგრამ შეინიშნება რიგი ნაკლოვანებები.

4 - ძალიან კარგი. განაცხადი ძალიან კარგად აკმაყოფილებს შეფასების კრიტერიუმს, შეინიშნება მცირე რაოდენობის ნაკლოვანებები.

5 - შესანიშნავი. განაცხადი სრულყოფილად აკმაყოფილებს კრიტერიუმის ყველა მნიშვნელოვან ნაწილს. არსებული ნაკლოვანებები არის უმნიშვნელო.

თითოეული ძირითადი კრიტერიუმის შეფასებისათვის, ჯერ ფასდება შესაბამისი ქვე-კრიტერიუმები ცალ-ცალკე, ზემოთ მითითებული რუბრიკის მიხედვით, 1-5 ქულით. თითოეული ძირითადი კრიტერიუმის შეფასების საბოლოო ქულას აყალიბებს შესაბამისი ორი ქვე-კრიტერიუმის შეფასების შედეგად მიღებული საშუალო ქულა.

თითოელი პროექტი შესაძლებელია შეფასდეს მაქსიმუმ 20 ქულით. საგრანტო განაცხადები, რომლებიც დაიმსახურებენ 2 შემფასებლის (ან სამი შემფასებლის, თუ მე-3 შემფასებელი ჩართულია შეფასების პროცესში) მხრიდან ჯამურად, საშუალოდ 14 ან ნაკლებ ქულას, არ იქნება დასაშვები დაფინანსების მოპოვების მიზნებისათვის და არ აისახება საგრანტო პროექტების რანჟირებულ სიაში.

მნიშვნელოვანია, რომ განაცხადის შეფასებისას გამოყენებულ იქნას მხოლოდ მოცემული კრიტერიუმები და წინამდებარე დოკუმენტში ასახული ინსტრუქციები. შემფასებლებმა თავი უნდა შეიკავონ განაცხადების რაიმე ტიპის დამატებითი კრიტერიუმით შეფასებისგან და უზრუნველყონ ყველა განაცხადისათვის თანაბარი მოპყრობა.

შემფასებლებმა ასევე უნდა წარმოადგინონ მოკლე ახსნა, მათ მიერ მინიჭებული შეფასების თაობაზე. აღნიშნული კომენტარები მოიცავს განაცხადის ძლიერი და სუსტი მხარეების ახსნას, შეფასების კრიტერიუმებთან მიმართებაში.

იმის გათვალისწინებით, რომ აღნიშნული კომენტარები გადაეგზავნება უშუალოდ აპლიკანტს, უკუკავშირის სახით, მნიშვნელოვანია, რომ ის იყოს ხარისხიანი, მოკლე, მაგრამ არსებითი. აღნიშნული კომენტარები უნდა დაეხმაროს აპლიკანტს გააუმჯობესოს მისი საგრანტო იდეების განაცხადი სამომავლოდ. უკუკავშირი ასევე უნდა იყოს თავაზიანი ფორმით ჩამოყალიბებული.

შემფასებლებმა უნდა დაიცვან შემდგომი მითითებები:

* გამოიყენონონ აკადემიური, ანალიტიკური და მკაფიო ტექსტები.
* გამოიყენონ გრამატიკულად სწორი, სრული და მკაფიო წყობის მქონე წინადადებები.
* გააკეთონ თავაზიანი შინაარსის კომენტარები.
* კრიტიკული შინაარსის კომენტარები იყოს კონსტრუქციული და არა შეურაცხმყოფელი.
* თავიდან იქნას აცილებული შემფასებლების მხრიდან არასათანადო ანალიზის (პიროვნული ან გუნდური) გამომჟღავნება ან ორჭოფობა შეფასებაში.
* არ გაამახვილონ ყურადღება აპლიკანტის ასაკზე, ეროვნებაზე, სქესსა თუ სხვა პიროვნულ მახასიათებლებზე.
* მოერიდონ კომენტარებში ქულებზე საუბარს.
* მოერიდონ პირდაპირ შედარებებს სხვა განაცხადებთან.
* მოერიდონ პირდაპირ მითითებას ან შედარებას წინა შეფასებებთან.
* მოერიდონ კომენტარებს, რომლებიც იძლევა განაცხადის აღწერილობას ან შეჯამებას.
* მოერიდონ შეურაცხმყოფელ განცხადებებს პროექტის გუნდის ხელმძღვანელის, პროექტის გუნდის ან პროექტის მიმართ.

## ინტერესთა კონფლიქტი

შემფასებლებმა დაუყოვნებლივ უნდა აცნობონ საკონსულტაციო კომპანიას, თუ გამოიკვეთება შესაძლო ინტერესთა კონფლიქტი განაცხადის შეფასებისას. ასეთ დროს, აღნიშნული განაცხადი გადაეცემა სხვა შემფასებელს.

# 

## კონფიდენციალურობა

ყველა შემფასებელმა უნდა დაიცვას კონფიდენციალურობის შეთანხმების პირობები.

## ინსტრუქცია შემფასებლებისათვის

## კრიტერიუმი 1: განაცხადის ხარისხი და შესაბამისობა, ინოვაციურ ასპექტებზე აქცენტირებით

*ამ ნაწილის შეფასების ინსტრუქცია:*

* **პროექტის ხარისხის შეფასება:**

• არის მიზნები ნათელი და მიესადაგება თუ არა კონკრეტულ თემას?

• არის მიზნები გაზომვადი და გადამოწმებადი?

• არის მიზნები რეალურად მიღწეული?

• არის შემოთავაზებული სამუშაო ინოვაციური, ამბიციური და სცდება თუ არა დარგში თანამედროვე მიდგომებს საქართველოს კონტექსტში?

* **პროექტის სტრატეგიული დასაბუთების შეფასება:**

• უკავშირდება თუ არა მიზნები დაწესებულების სტრატეგიულ გეგმას და SWOT-ს?

• არის თუ არა პროექტი შექმნილი დაწესებულების შესაბამის საჭიროებებსა და პრიორიტეტებზე რეაგირებისთვის?

• არის თუ არა პროექტის მიზნები აშკარად დაკავშირებული უფრო ფართო პოლიტიკურ ჩარჩოსა და შესაბამის სტრატეგიულ კონტექსტთან?

• რა გავლენას მოახდენს პროექტი უმაღლესი განათლების პროგრამებზე, სასწავლო გარემოსა და შრომის ბაზრთან კავშირის გაძლიერებაზე?

## კრიტერიუმი 2: პარტნიორობის ხარისხი

*ამ ნაწილის შეფასების ინსტრუქცია:*

* **პარტნიორობის ჩამოსაყალიბებლად გამოყენებული მიდგომისა და მიზნების შეფასება:**

• განიმარტება თუ არა განაცხადით პარტნიორობის (ან კონსორციუმის) შექმნის პროცესი და ის, თუ რა გავლენა მოახდინა პარტნიორობის საბოლოო კომპოზიციამ შემოთავაზებული საგრანტო წინადადების სტრუქტურაზე?

• განიმარტება თუ არა როგორ მიიღებენ პარტნიორები პროექტიდან მაქსიმალურ სარგებელს?

• შეესაბამება თუ არა პარტნიორობა პროექტის მიზნებს?

* **პარტნიორობის/კონსორციუმის ხარისხის შეფასება:**

• ავსებენ თუ არა პროექტის პარტნიორები ერთმანეთს, აქვს თუ არა თითოეულ მათგანს გონივრული როლი?

• აქვთ თუ არა პარტნიორებს პროექტით გათვალისწინებული აქტივობების განხორციელებისათვის აუცილებელი ცოდნა, გამოცდილება, შესაძლებლობები და წვდომა კრიტიკულ ინფრასტურქტურაზე?

## კრიტერიუმი 3: გუნდის შემადგენლობა და ბიუჯეტი

*ამ ნაწილის შეფასების ინსტრუქცია:*

* **გუნდის შემადგენლობის შეფასება:**

• შეესაბამება თუ არა პროექტის მენეჯერის და გუნდის კვალიფიკაცია დაკისრებულ პასუხისმგებლობებს?

• ნათლად წარმოაჩენს თუ არა წარმოდგენილი დოკუმენტაცია პროექტის გუნდის შესაძლებლობებს?

• აქვს თუ არა პროექტის გუნდს საკმარისი სამეცნიერო და ტექნიკური პოტენციალი პროექტის განსახორციელებლად და მისი მიზნების მისაღწევად?

• აქვს თუ არა პროექტის გუნდს შესაბამისი ორგანიზაციული მოწყობა პროექტის განხორციელებისთვის საჭირო ეფექტური კომუნიკაციის უზრუნველსაყოფად?

* **ბიუჯეტის შეფასება:**

• არის თუ არა პროექტისათვის განსაზღვრული რესურსები მისი მიზნებისა და შედეგების შესაბამისი? ზუსტად ასახავს თუ არა ბიუჯეტი პროექტის განხორციელების გეგმას?

• არის თუ არა თანადაფინანსების არსი და წილი (პროპორცია) ნათლად აღწერილი და ნათლად დემონსტრირებული პროექტების ის ხარჯები, რომლებიც უშუალოდ გრანტის თანხებით უნდა დაიფაროს?

• არის თუ არა დაგეგმილი ხარჯები დასაბუთებული, სანდო და რეალისტური?

## კრიტერიუმი 4: განხორციელების გეგმა და მდგრადობა

*ამ ნაწილის შეფასების ინსტრუქცია:*

* **განხორციელების გეგმის შეფასება:**

• უზრუნველყოფს თუ არა პროექტის განხორციელების გეგმა, რომ აქტივობები, მათ შორის, აქტივობების ხანგრძლივობა, თანმიმდევრობა, აქტივობებს შორის ბმები, იყოს ნათელი, გაზომვადი და განხორციელებადი?

• არის თუ არა პროექტით გათვალისწინებული აქტივობები ლოგიკურად დალაგებული, სათანადოდ აღწერილი და მოსალოდნელი შედეგების რელევანტური?

• არის თუ არა სათანადოდ განსაზღვრული პროექტის მართვასთან დაკავშირებული საკითხები დასახული მიზნების მისაღწევად?

• იდენტიფიცირებულია თუ არა პროექტის განხორციელებისათვის კრიტიკული რისკები, და შემოთავაზებულია თუ არა შესაბამისი ზომები რისკის შემცირების მიზნით?

* **მდგრადობის შეფასება:**

• ითვალისწინებს თუ არა პროექტი მკაფიო ხედვას მიღწეული შედეგების მდგრადობასთან დაკავშირებით (მაგალითად, როგორ უნდა მოხდეს პროექტის განმავლობაში მიღებული კარგი პრაქტიკის სისტემატიზირება)?

• როგორ იქნება უზრუნველყოფილი, რომ შეძენილი აღჭურვილობა ეფექტურად იქნას გამოყენებული პროექტის დასრულების შემდეგ?

• წარმოაჩენს თუ არა პროექტი სამომავლო ხარჯების კონტექსტში მკაფიო ხედვას, რომელიც ასახავს ცალ-ცალკე შიდა და გარე დაფინანსების შესაძლებლობებს?

***შეფასების ფორმა***

თითოეულმა შემფასებელმა უნდა გააკეთოს კომენტარი, რომელიც ახსნის შეფასების მინიჭებულ ქულას. კომენტარი უნდა ასახავდეს, კომპონენტების მიხედვით, ძირითად ძლიერ და სუსტ მხარეებს.

იმის გათვალისწინებით, რომ აღნიშნული კომენტარები გადაეგზავნება უშუალოდ აპლიკანტს, უკუკავშირის სახით, მნიშვნელოვანია, რომ ის იყოს ხარისხიანი, მოკლე, მაგრამ არსებითი. აღნიშნული კომენტარები უნდა დაეხმაროს აპლიკანტს გააუმჯობესოს მისი საგრანტო იდეების განაცხადი სამომავლოდ. უკუკავშირი ასევე უნდა იყოს თავაზიანი ფორმით ჩამოყალიბებული.

ფორმა:

|  |  |  |  |  |  |  |
| --- | --- | --- | --- | --- | --- | --- |
| **პროექტის ნომერი** |  | | | | **პროექტის სახელი:** |  |
| **კრიტერიუმი** | | **ქვე-კრიტერიუმი** | **ქვე-კრიტერიუმის ქულა** | **ქულა** | **კომენტარი** | |
| **1: განაცხადის ხარისხი და შესაბამისობა, ინოვაციურ ასპექტებზე აქცენტირებით** | | 1.1: პროექტის ხარისხი |  |  | 1.1: | |
| 1.2: პროექტის სტრატეგიული დასაბუთება |  | 1.2: | |
| **2: პარტნიორობის ხარისხი** | | 2.1: პარტნიორობის ჩამოსაყალიბებლად გამოყენებული მიდგომა და მიზნები |  |  | 2.1: | |
| 2.2: პარტნიორობის/კონსორციუმის ხარისხი |  | 2.2: | |
| **3: გუნდის შემადგენლობა და ბიუჯეტი** | | 3.1: გუნდის შემადგენლობა |  |  | 3.1: | |
| 3.2: ბიუჯეტი |  | 3.2: | |
| **4: განხორციელების გეგმა და მდგრადობა** | | 4.1: განხორციელების გეგმა |  |  | 4.1: | |
| 4.2: მდგრადობა |  | 4.2: | |
| **ჯამური ქულა:** | |  | | | **ზოგადი კომენტარი:** |  |

# კონფიდენციალურობის შეთანხმება[[1]](#footnote-1)

**წინამდებარე შეთანხმება** [შეთანხმება] დადებულია (თარიღი) შემდგომ მხარეებს შორის:

1. საქართველოს განათლებისა და მეცნიერების სამინისტრო (შემდგომ - სამინისტრო), წარმოდგენილი (პირი) სახით

და

2. [შემფასებლის სახელი, გვარი, დაბადების თარიღი], შემდგომში მოხსენიებული, როგორც [შემფასებელი]

**ვაცხადებთ, რომ:**

სამინისტრო და შემფასებელი იმუშავებენ ერთობლივად და ექნებათ წვდომა კონკურენტული ინოვაციის ფონდის (CIF) ფარგლებში განხორციელებული პროექტის მიმდინარეობისას შემოსულ განაცხადებზე.

აღნიშნული საქმიანობის დროს, სამინისტრომ შესაძლებელია გაუზიაროს შესაბამისი კონფიდენციალური ინფორმაცია შემფასებელს, ქვემოთ წარმოდგენილი პირობებისა და ვალდებულებების გათვალისწინებით.

**მხარეები თანხმდებიან შემდეგზე:**

**მუხლი 1. კონფიდენციალური ინფორმაცია**

1.1 წინამდებარე ხელშეკრულების მიზნებისთვის კონფიდენციალურ ინფორმაციას წარმოადგენს ნებისმიერი მონაცემი, რომელიც არ არის გასაჯაროებული ან არ არის ცნობილი საზოგადოებისთვის, მატერიალური თუ არამატერიალური ფორმით, ნებისმიერ დროსა და ნებისმიერი ფორმით. ასეთი ტიპის ინფორმაციას მიეკუთვნება:

ა) ნებისმიერი სამეცნიერო თუ ტექნიკური ინფორმაცია, გამოგონება, დიზაინი, პროცესი, პროცედურები, ფორმულა, განვითარებები, ტექნოლოგიები თუ მეთოდები;

ბ) ნებისმიერი კონცეფცია, შაბლონი, ანგარიში, მონაცემი, ნოუ-ჰაუ, მიმდინარე სამუშაოები, დიზაინი, ჩანახატები, ფოტოგრაფიული მასალა, განვითარების მექანიზმები, პროგრამები, კოდები, დიაგრამები და მონაცემთა ბაზები;

გ) ნებისმიერი მარკეტინგული სტრატეგია, გეგმა, ფინანსური ინფორმაცია, ოპერაციები, გათვლები, ბიზნეს-გეგმები შესრულების მაჩვენებლები წარსული, მიმდინარე და სამომავლო ბიზნეს საქმიანობიდან, მათ შორის, აპლიკანტს შვილობილი, დამფუძნებელი და ურთიერთდაკავშირებული კომპანიების საქმიანობის ფარგლებში;

დ) სავაჭრო საიდუმლოებები, პროდუქტისა თუ სერვისების გეგმები, მომხმარებლებისა და მომწოდებლების სიები;

ე) ნებისმიერი სხვა ტიპის ინფორმაცია, რომელიც სათანადოდ იქნება აღნიშნული, როგორც კონფიდენციალური.

1.2 სამინისტრო და შემფასებელი თანხმდებიან, რომ კონფიდენციალური ინფორმაცია არ არის აუცილებელი, რომ იყოს ახალი, უნიკალური, პატენტუნარიანი, საავტორო უფლებებით დაცული ან იყოს კომერციული საიდუმლოება, იმისათვის, რომ კონფიდენციალური ინფორმაცია იყოს შესაბამისად დაცული.

1.3 კონფიდენციალური ინფორმაციის იდენტიფიცირება უნდა მოხდეს მასზე მითითებით, იმ შემთხვევაში, თუ ინფორმაცია არის წერილობითი, ხოლო თუ ინფორმაცია ზეპირად არის გამჟღავნებული ან წერილობითი ინფორმაცია არ არის აღნიშნული როგორც კონფიდენციალური, მაშინ შემფასებელს ეცნობება ინფორმაციის კონფიდენციალურობის თაობაზე. ასეთი შეტყობინება უნდა მოხდეს ზეპირად, ელექტრონული ფოსტის მეშვეობით ან წერილობითი კორესპონდენციით. შესაძლებელია გამოყენებულ იქნეს კომუნიკაციის სხვა სათანადო საშუალებებიც.

1.4 მიმღები აცნობიერებს, რომ კონფიდენციალური ინფორმაცია შეიქმნა და მოპოვებულია დიდი ძალისხმევის შედეგად და გამომდინარე აქედან, ინფორმაცია შენახულ უნდა იქნას, როგორც კონფიდენციალური.

1.5 მიუხედავად ზემოაღნიშნულისა, კონფიდენციალური ინფორმაციის კატეგორიიდან უნდა გამოირიცხოს შემდეგი ინფორმაცია:

ა) რომელიც უკვე საჯაროა გამჟღავნების მომენტისთვის ან შემდგომში გახდება ხელმისაწვდომი საჯარო წყაროებში წინამდებარე შეთანხმების რომელიმე პუნქტის დარღვევის გარეშე;

ბ) რომელიც უკვე ცნობილი იყო შემფასებლისთვის გამჟღავნების მომენტისთვის (სათანადო და გონივრულ მტკიცებულებებზე დაყრდნობით ან არსებობს გამჟღავნების დამადასტურებელი წერილობითი დოკუმენტი);

გ) შემფასებელს აღნიშნულ ინფორმაციას წარუდგენს მესამე პირი კონფიდენციალურობის ვალდებულების გარეშე, კანონიერი გზით და სამინისტროსათვის კონფიდენციალურობის ვალდებულების გარეშე;

დ) ხდება საჯაროდ ხელმისაწვდომი სხვა პირების მიერ, წინამდებარე შეთანხმების დარღვევის გარეშე (შემფასებლის მხრიდან განზრახ ან გაუფრთხილებლობით დარღვევის გარეშე);

ე) შემუშავებული არის ან/და იყო დამოუკიდებლად შემფასებლის თანამშრომლების, კონსულტანტების ან აგენტების მიერ, რაც დასტურდება გონივრული საშუალებებით, წინამდებარე შეთანხმებით განსაზღვრული პირობების დარღვევის გარეშე ან სამინისტროს მხრიდან გამჟღავნებულ კონფიდენციალურ ინფორმაციაზე წვდომის გარეშე.

**მუხლი 2. კონფიდენციალური ინფორმაციის გამჟღავნების მიზნობრიობა**

მხარეები მუშაობენ ერთობლივად, რათა შეაფასონ კონკურენტული ინოვაციის ფონდის (CIF) პროექტის ფარგლებში შემოსული საგრანტო განცხადებები.

**მუხლი 3. შემფასებლის ვალდებულებები**

3.1 განხილვების, მომზადების ან მოლაპარაკების პროცესში, სამინისტრომ შესაძლებელია შემფასებელს გაუმჟღავნოს კონფიდენციალური ინფორმაცია. შემფასებელი ეთანხმება, რომ კონფიდენციალური ინფორმაცია გამოიყენოს მხოლოდ ამ შეთანხმებით განსაზღვრული მიზნით და არ გამოიყენოს ინფორმაცია სხვაგვარად სამინისტროს წინასწარ წერილობითი თანხმობის გარეშე.

3.2 შემფასებელი არ გაამჟღავნებს მიღებულ ინფორმაციას და დაიცავს მის კონფიდენციალურობას. შემფასებელი უზრუნველყოფს, რომ კონფიდენციალურობის და გაუმჟღავნებლობის ვალდებულება შესრულებული იქნება მისი პერსონალის ან წარმომადგენლების მხრიდან, მისი სრული პასუხისმგებლობით.

3.3 შემფასებელი გამოიყენებს კონფიდენციალურ ინფორმაციას მხოლოდ წინამდებარე კონფიცენციალურობის შეთანხმების მე-2 მუხლით განსაზღვრული მიზნებისათვის და არ გამოიყენებს ინფორმაციას პირადი მიზნებისათვის ან სარგებლისთვის.

3.4 შემფასებელი არ გაუმჟღავნებს ნებისმიერ მესამე პირს მიღებულ კონფიდენციალურ ინფორმაცია, წინამდებარე შეთანხმებით გათვალისწინებული შემთხვევების გარდა.

3.5 შემფასებელი კონფიდენციალურ ინფორმაციას მიუდგება იგივე გულისხმიერებით, როგორც საკუთარ კონფიდენციალურ ინფორმაციას.

3.6 წინამდებარე შეთანხმებიდან გამომდინარე ნებისმიერი კონფიდენციალური ინფორმაცია რჩება სამინისტროს უფლებამოსილებაში და ეს შეთანხმება არ შეიძლება განხილულ იქნეს შემფასებლისათვის ინფორმაციაზე რაიმე უფლების გადაცემად. წინამდებარე შეთანხმება არ შეიძლება განხილულ იქნეს შემფასებლისათვის რაიმე პატენტის, საავტორო უფლების ან ინტელექტუალური საკუთრების უფლების მიღების შესაძლებლობად. შემფასებელი ადასტურებს, რომ ნებისმიერი არსებული და სამომავლო ინტელექტუალური საკუთრების უფლება წარმოადგენს ექსკლუზიურად მის შემქმნელის საკუთრებას. ყოველგვარი ეჭვის გამოსარიცხად, შემფასებელი არ დაიწყებს რაიმე პროცედურას მიღებული კონფიდენციალური ინფორმაციის მიმართ ინტელექტუალური საკუთრების უფლების მინიჭების მიზნით. ამასთან, შემფასებლის მიერ განხორციელებული ნებისმიერი ცვლილება ან/და გაუმჯობესება გადაეცემა სამინისტროს.

3.7 შემფასებელი დაუყოვნებლივ უზრუნველყოფს მიღებული ნებისმიერი ფორმის ინფორმაციის ან ყველა ეგზემპლარის დაბრუნებას ან განადგურებას, მათ შორის, კონფიდენციალური ინფორმაციის შესახებ ნებისმიერ ჩანაწერს ან მისგან გამომდინარე ინფორმაციას, შემდეგ შემთხვევებში:

ა) წინამდებარე შეთანხმებით განსაზღვრული მიზნების შესრულებისას;

ბ) წინამდებარე შეთანხმების შეწყვეტისას;

გ) სამინისტროს მხრიდან მოთხოვნის შემთხვევაში.

3.8 ზემოაღნიშნულის მიუხედავად, შემფასებელმა შესაძლებელია შეინახოს მიღებული დოკუმენტები კანონმდებლობით დადგენილი მოთხოვნების შესასრულებლად, იმ დათქმით, რომ კონფიდენციალური ინფორმაცია ან ეგზემპლარები კონფიდენციალურად იქნება შენარჩუნებული განუსაზღვრელი ვადით.

3.9 იმ შემთხვევაში, თუ შემფასებელს მოეთხოვება მიღებული კონფიდენციალური ინფორმაციის გამჟღავნება სასამართლო, ადმინისტრაციული, მარეგულირებელი ორგანოს მხრიდან ან სხვაგვარად კანონმდებლობის მოთხოვნების შესასრულებლად, მან დაუყოვნებლივ უნდა აცნობოს აღნიშნულის შესახებ სამინისტროს და ითანამშრომლოს სამინისტროსთან მოთხოვნის შესრულების პროცესში, კონფიდენციალური ინფორმაციის დაცვის მიზნით.

3.10 შემფასებელი აცნობიერებს, რომ სამინისტროს მიერ მიწოდებული ინფორმაციის წინამდებარე შეთანხმების დარღვევით გამჟღავნებამ საჯაროდ, მესამე პირებისათვის, ან სხვაგვარად, შეიძლება გამოიწვიოს მნიშვნელოვანი ზიანი და შესაძლოა მას დაეკისროს დამდგარი და მოსალოდნელი ზიანის ანაზღაურება შესაბამისი განსჯადი სასამართლოს მიერ.

3.11 შემფასებელმა უნდა აცნობოს სამინისტროს დაუყოვნებლივ კონფიდენციალური ინფორმაციის დარღვევით გამოყენების შესახებ ნებისმიერი პირის მხრიდან, ვინც დაკავშირებულია შემფასებელთან და დაეხმარება სამინისტროს რათა მოხდეს შესაბამისი ზიანის პრევენცია, შეწყვეტა ან ანაზღაურება.

3.12 წინამდებარე შეთანხმებით გათვალისწინებული კონფიდენციალური ინფორმაცია კონფიდენციალურად მიიჩნევა არსებული ფორმით და შინაარსით და არ არის დაკავშირებული მის ხარისხთან, მათ შორის, მის მიზანთან, მესამე პირების უფლებებთან, სიზუსტესთან, სისრულესთან ან სისწორესთან. ამასთან, სამინისტრო არ არის პასუხისმგებელი შემფასებლის წინაშე კონფიდენციალური ინფორმაციის გამოყენებიდან გამომდინარე მოთხოვნებთან დაკავშირებით.

3.13 წინამდებარე შეთანხმების გაფორმება არ ავალდებულებს სამინისტროს გაუმჟღავნოს შემფასებელს კონფიდენციალური ინფორმაცია, რომლის გამჟღავნებასაც ის საჭიროდ არ მიიჩნევს.

3.14 წინამდებარე შეთანხმების გაფორმება არ გულისხმობს მხარეებს შორის პარტნიორობის, ერთობლივი საქმიანობის, წარმომადგენლობით ან სხვა ურთიერთობის წარმოშობას.

**მუხლი 4. დასკვნითი დებულებანი**

**4.1 შეთანხმების მოქმედების ვადა და შეთანხმების შეწყვეტის წესი**

4.1.1 წინამდებარე შეთანხმება მოქმედებს 2025 წლის /თარიღი/-მდე. მიუხედავად ზემოაღნიშნულისა, შემფასებლის მოვალეობა, შეინახოს პროექტის ფარგლებში მიღებული კონფიდენციალური ინფორმაცია, ძალაში რჩება განუსაზღვრელი ვადით, თუ მხარეები სხვაგვარად არ შეთანხმდებიან.

**4.2 კანონმდებლობა**

წინამდებარე შეთანხმება შედგენილია და უნდა განიმარტოს საქართველოს ეროვნულ კანონმდებლობის შეესაბამისად.

**4.3 ნაწილობრივი ბათილობა**

იმ შემთხვევაში, თუ წინამდებარე შეთანხმების რომელიმე ჩანაწერი არ არის ვალიდური, ან განუჭვრეტელია, მის მოქმედება არ გამოიწვევს სამართლებრივ შედეგებს. ასეთი ტიპის ჩანაწერი უნდა ჩანაცვლდეს ვალიდური ნორმით, რომელიც წინა ნორმის მიზნებს დაარეგულირებს, მაქსიმალურად ეფექტურად, შესაძლებლობების ფარგლებში.

**4.4 ცვლილებები**

დამატებითი შეთანხმებები, ცვლილებები ან დამატებები ფორმდება წერილობითი ფორმით.

**4.5 კომუნიკაცია**

ნებისმიერი შეტყობინება ან კომუნიკაცია შესაძლებელია განხორციელდეს ფოსტის, ან ელ-ფოსტის მეშვეობით, რომელიც გაიგზავნება შესაბამისი მხარის მიერ. მისამართის ნებისმიერი ცვლილება, რომელსაც შეუძლია გავლენა ჰქონდეს შეთანხმების მიზნებზე, წინასწარ უნდა ეცნობოს მეორე მხარეს.

ყოველივე აღნიშნულის საფუძველზე, მხარეები თანხმდებიან წინამდებარე კონფიდენციალურობის შეთანხმების გაფორმებაზე.

[ჩასვით წარმომადგენლის სახელი]

[ხელმოწერები]

[ადგილი] [თარიღი]

1. აღნიშნული შეთანხმების ფორმა ატარებს სანიმუშო ხასიათს. შეთანხმების საბოლოო სახით (შინაარსი, სტრუქტურა და ა.შ.) ჩამოყალიბება ხდება შერჩეული საკონსულტაციო კომპანიის მიერ და შეცვლილი ფორმა თანხმდება CIF-ის ადმინისტრირების ერთეულთან. [↑](#footnote-ref-1)